গুৱাহাটীঃ ক'ভিড মহামাৰীক প্ৰতিৰোধ কৰিবলৈ দেশত ইতিমধ্যে আৰম্ভ হৈছে প্ৰথম পৰ্যায়ৰ ক'ভিড ভেকচিন বা প্ৰতিষেধকৰ টীকাকৰণ ।
ইয়াৰ মাজতেই আহিছে আন এটা ডাঙৰ খবৰ । ক'ভিড ভেকচিনৰ টীকাকৰণৰ দ্বিতীয় পৰ্যায়ত ভেকচিন গ্ৰহণ কৰিব দেশৰ প্ৰধানমন্ত্ৰী, সকলো ৰাজ্যৰ মুখ্যমন্ত্ৰীকে ধৰি ৫০ বছৰ উৰ্ধৰ ব্যক্তিৰ লগতে দেশৰ ৫০ বছৰৰ উৰ্ধৰ সকলো সাংসদ তথা বিধায়কে ।
উল্লেখ্য যে, যোৱা ১৬ জানুৱাৰীৰ পৰা সমগ্ৰ দেশতে স্বাস্থ্য কৰ্মী সকলক প্ৰদান কৰা হৈছে ক'ভিড ভেকচিনৰ টীকাকৰণ ।
ভাৰতত ছেৰাম ইনষ্টিটিউটৰ 'ক'ভিশ্বিল্ড' আৰু ভাৰত বায়'টেকৰ 'কোভাক্সিন' ভেকচিনক প্ৰদানৰ অনুমতি দিয়া হৈছে ।
